
_START_ARTICLE_
Indianerreservater i Arizona
_START_PARAGRAPH_
Der er 22 statslige Indianerreservater i Arizona i USA. 14 indianerstammer ejer 7.822.000 hektar af reservatland indenfor Arizonas grænser. Omkring 166.000 stammemedlemmer lever i indianerreservater, mens andre 75.000 stammemedlemmer lever andre steder udenfor reservaterne. Hver af statens 22 reservater er en suveræn nation med grænser indenfor USA, med sin egen stammeregering, love, kultur og told._NEWLINE_Besøgende i reservaterne er under stammernes love, ikke under Arizonas love._NEWLINE_Det forventes at de besøgende i reservaterne respekterer disse menneskers skikke og kulturer._NEWLINE_Alkohol er illegal i alle reservater på nær i Colorado River-reservatet og i byerne Whiteriver og Cocopah. I visse områder, som i Monument Valley i Navajo-reservatet, er vandring forbudt. Fotografering og videooptagelser er ikke velset i mange situationer. Hopi-landsbyer og ceremonier må ikke fotograferes, skitseres eller deres lyd optages.